## Uredbu o izmjenama i dopunama Zakona o platnom prometu u zemlji

### NN 13/1995 (28.2.1995.), Uredbu o izmjenama i dopunama Zakona o platnom prometu u zemlji

# VLADA REPUBLIKE HRVATSKE

Na temelju članka 1. stavka 1. Zakona o vlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 79/94),
Vlada Republike Hrvatske je na sjednici održanoj 23 veljače 1995..
donijela

## Uredbu

### o izmjenama i dopunama Zakona o platnom prometu u zemlji

Članak 1.

U Zakonu o platnom prometu u zemlji ("Narodne novine", broj
27/93) članak 25. mijenja se i glasi: "Plaćanje s računa,
u smislu odredbi članka 3. ovog Zakona, provodi se do veličine
pokrića na računu. Pokrićem se smatra raspoloživi saldo
na računu od prethodnog dana, uvećan za priljev sredstava
tijekom dana i sredstava kredita na podlozi ugovora o tekućem računu
s depozitnom institucijom u smislu članka 13. stavka 3. ovog Zakona,
a umanjen za plaćanja u tom danu od časa utvrđivanja pokrića.
Ako se plaćanje provodi pravnoj ili fizičkoj osobi čija
se sredstva po viđenju na njenom računu uključuju u depozit
druge depozitne institucije, različite od platiteljeve, kraj uvjeta
pokrića prema odredbama stavka 1. ovog članka, mora biti zadovoljen
i uvjet da istodobno na žiro-računu njegove depozitne institucije
postoji potražni saldo najmanje u veličini kojom treba zadužiti
žiro-račun platitelja."

Članak 2.

Iza članka 25. dodaju se novi članci 25a. i 25b. koji
glasi Članak 25a. Ako nakon dnevne obrade naloga u Zavodu, eventualnog
angažiranja kredita na tržištu novca i dobivanja kredita od Narodne banke
Hrvatske temeljem njezine Odluke o odobravanju kredita bankama za održavanje
dnevne likvidnosti, depozitna institucija iskaže nepokriveni saldo na njenom
računu, Zavod će idući radni dan započeti kontrolu
primjene odredbe članka 25. stavka 2. ovog Zakona. Ako se zbog kontrole
primjene odredbi članka 25. stavka 2. ovog Zakona ne mogu provoditi
zadana plaćanja Zavod o tome izvještava Narodnu banku Hrvatske i
dotičnu depozitnu instituciju. Članak 25b. Zaduženje računa
iznad ograničenja iz članka 25. stavka 2. ovog Zakona i odobrenje
računa korisnika plaćanja moguće je samo do veličine
i do isteka roka vraćanja interventnih sredstava koja odobrava Narodna
banka Hrvatske depozitnoj instituciji temeljem posebne odluke koju donosi
guverner Narodne banke Hrvatske. O evenutalnom produženju roka vraćanja
interventnih sredstava depozitnoj instituciji iz stavka 1. ovog članka
Narodna banka Hrvatske izvještava zavod. Ako depozitna institucija nakon
dospijeća ne vrati sredstva iz prvog priljeva na račun, Zavod
ispostavlja nalog i provodi naplatu u korist Narodne banke Hrvatske. Nakon
vraćanja interventnih sredstava Zavod obustavIja kontrolu primjene
odredbi članka 25. stavka 2. ovog Zakona za tu depozitnu instituciju."

Članak 3.

Članak 29. mijenja se i glasi: "Sudionici su dužni da za
svoja novčana sredstva koja se evidentiraju na računima kod
Zavoda odrede jednu ili više depozitnih institucija kod kojih će
se ta sredstva dnevno uključivati kao depozit po viđenju i s
tim depozitnim institucijama zaključiti ugovor o depozitu. Sudionik
je dužan za svoje redovito poslovanje otvoriti u Zavodu onoliko računa
s koliko je depozitnih institucija zaključilo ugovor o depozitu.
Novčana sredstva na računima depozitara i depoziti utvrđeni
zakonom dnevno se uključuju kao depozit po viđenju Narodne banke
Hrvatske. Narodna banka Hrvatske može, temeljem posebnog ugovora, uključivati
u svoj depozit i pojedine račune za naplatu prihoda izvanproračunskih
fondova na razini države Nalozi za uključivanje sredstava iz stavaka
1. i 3. ovo članka izvršavaju se istog datuma kada su ispostavljeni."

Članak 4.

Članci 30. i 31. brišu se.

Članak 5.

Članak 33: mijenja se i glasi: "Ovlaštena organizacija dužna
je naloge za plaćanje primljene od sudionika i drugih ovlaštenih
organizacija izvršiti idući radni dan od dana primitka, ako su ispunjeni
uvjeti iz ovog Zakona Izuzetno od stavka 1. ovog članka, ovlaštena
organizacija dužna je naloge za plaćanje koje daje Narodna banka
Hrvatske, državni proračun i korisnici sredstava državnog proračuna
banke u međubankovnim plaćanjima kao i naloge koje Narodna banka
Hrvatske svojom odlukom utvrdi sa visokim prioritetom izvršiti istog dana
kada ih je primila, ako su ispunjeni uvjeti iz ovog Zakona. Ovlaštena organizacija
dužna je primljene naloge za plaćanje koji se odnose na sudionike
čiji se računi vode kod druge ovlaštene organizacije predati
Zavodu odmah, a najkasnije istog dana. Nalozi koje se nije moglo provesti
zbog neispunjavanja uvjeta iz članka 25. ovog Zakona evidentiraju
se u ovlaštenoj organizaciji prema vremenskom redoslijedu primitka i tim
redom ih se provodi čim se ispune uvjeti iz ovog Zakona ili ih se
vraća nalogodavatelju ako on to traži. Ako je zbog ograničenja
iz ovog Zakona moguće provesti samo dio naloga, ovlaštena organizacija
izvještave o tome dotičnu depozitnu organizaciju, koja u dogovoru
sa svojim deponentima određuje redoslijed provođenja i o tome izvještava
nadležnu ovlaštenu organizaciju. Odluku iz stavka 2. ovog članka
Narodna banka Hrvatske donijet će u roku od sedam dana od dana stupanja
na snagu ove Uredbe."

Članak 6.

U članku 54. stavku 1. riječi "od 3.000.000 do 10.000.000
hrvatskih dinara" zamjenjuju se riječima "od 3.000 do
10.000 kuna". U stavku 2. riječi "od 100.000 do 500.000
hrvatskih dinara" zamjenjuju se riječima "od 100 do 500
kuna".

Članak 7.

U članku 55. stavku 1. riječi "od 10.000.000 do 15.000.000
hrvatskih dinara" zamjenjuju se riječima "od 10.000 do
15.000 kuna". U stavku 1. pod b) točka 6. mijenja se i glasi:
"6. ako nalog za plaćanje izvrši suprotno odredbi članka
33. ovog Zakona." U stavku 1. pod c) točka 2 briše se. U stavku
1. pod d) točka 2. mijenja se i glasi: "2 ako ne postupi po
odredbi članka 29. ovog Zakona" U stavku 1. pod d) točka
3. briše se. U stavku 2. riječi "od 300.000 do 1.000.000 hrvatskih
dinara" zamjenjuju se riječima "od 300 do 1.000 kuna".

Članak 8.

Iza članka 61. dodaje se novi članak 61a. koji glasi:
"Članak 61a. Ovlaštena organizacija kod koje se vode novčana
sredstva pravne ili fizičke osobe izvršava rješenje inspektora Financijske
policije kojim je toj osobi naloženo plaćanje javnih prihoda. Novčanom
kaznom od 4.000 do 40.000 kuna kaznit će se za privredni prijestup
ovlaštena organizacija ako ne izvrši rješenje iz stavka 1. ovog članka.
Novčanom kaznom od 500 do 2.000 kuna kaznit će se za privredni
prijestup i odgovorna osoba u ovlaštenoj organizaciji ako ne izvrši rješenje
iz stavka 1. ovog članka."

Članak 9.

Sudionici koji imaju zaključene ugovore o uključivanju
svojih novčanih sredstava u depozit više depozitnih institucija
dok te ugovore ne usklade sa odredbama stavaka 1. i 2. članka 29.
Zakona o platnom prometu u zemlji ne mogu obavljati plaćanja sa svog
računa.

Članak 10.

Sudionici koji na dan stupanja na snagu ove Uredbe nisu imali zaključene
ugovore o deponiranju sredstava sa svojeg računa niti sa jednom
depozitnom institucijom ne mogu obavljati plaćanja sa svojeg računa
dok ne postupe u skladu s odredbama stavaka 1. i 2. članka 29. Zakona
o platnom prometu u zemlji.

Članak 11.

Potanje naputke za provedbu ove Uredbe koji se odnose na postupanje
Zavoda i vlasnika računa otvorenih u Zavodu donosi glavni direktor
Zavoda.

Članak 12.

Stupanjem na snagu ove Uredbe prestaje važiti Uredbi o dopuni Zakona
o platnom prometu u zemlji ("Narodne novine", broj 13/94), Uredba
o izmjeni i dopuni Zakona, platnom prometu u zemlji ("Narodne novine",
broj 69/94) Uredba o izmjeni Zakona o platnom prometu u zemlji ("Narodne
novine", broj 73/94). Provedbeni propisi doneseni na temelju Uredbi
iz stavka 1. ovog članka ostaju na snazi i primjenjuju se do donošenja
novih provedbenih propisa na temelju ove Uredbe

Članak 13.

Ova Uredba stupa na snagu danom objave u "Narodnim novinama,"
osim odredbi stavaka 1. i 2. članka 33. Zakona o platnom prometu
u zemlji koje se primjenjuju od dana stupanja na snagu odluke iz članka
5. ove Uredbe.

Klasa: 450-08/94-01/03

Urbroj: 50301 05-95-1

Zagreb, 23. veljače 1995.

Predsjednik

**Nikica Valentić**, v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Uredba, NN 13/1995-242